ORDE do 26 de maio de 2009 pola que se modifican as que regulan as axudas para a consolidación e estruturación de unidades de investigación competitivas do sistema universitario de Galicia convocadas nos exercicios 2006, 2007 e 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/06/2009

A Orde do 6 de xuño de 2006 pola que se convocan as axudas do Programa de consolidación e estruturación de unidades de investigación competitivas, en réxime de concorrencia competitiva, dispón no parágrafo segundo do seu artigo 9 que «para poder proceder ao libramento dos fondos será preciso que a universidade correspondente expida, na data límite do 31 de outubro do exercicio correspondente á anualidade de que se trate, a certificación expresiva da realización do gasto acompañada dunha memoria explicativa do logro dos obxectivos de consolidación e estruturación do grupo ou rede».
A Orde do 2 de abril de 2007 pola que se convocan axudas para a consolidación e a estruturación de unidades de investigación competitivas do sistema universitario de Galicia do ano 2007, en réxime de concorrencia competitiva, establece no parágrafo segundo do seu artigo 8 igual condición e prazo.
A Orde do 19 de agosto de 2008 pola que se establecen as bases reguladoras para a concesión en réxime de concorrencia competitiva, das axudas para a consolidación e estruturación de unidades de investigación competitivas do sistema universitario de Galicia e se procede á súa convocatoria para o ano 2008, establece no parágrafo segundo do seu artigo 8 que «para poder proceder ao libramento dos fondos será preciso que a universidade correspondente, como entidade colaboradora nas modalidades b), c) e d) ou como beneficiaria na modalidade a), expedida, na data límite do 15 de novembro do exercicio correspondente á anualidade de que se trate, a certificación expresiva da realización do gasto acompañada dunha memoria explicativa do logro dos obxectivos de consolidación e estruturación do grupo ou rede, así como os documentos xustificativos dos gastos e dos pagamentos».
Tendo en conta que o pagamento da anualidade do 2009, e sucesivas, serán cofinanciados con fondos procedentes do Feder, que ten requisitos de xustificación específicos, e considerando que as convocatorias deste programa establecen datas límite de xustificación diferentes que poderían xerar confusión, procede modificar os artigos indicados.
En consecuencia, esta consellería
DISPÓN:
Artigo primeiro.-Modificación do parágrafo segundo do artigo 9 da Orde do 6 de xuño de 2006 pola que se convocan as axudas do Programa de consolidación e estruturación de unidades de investigación competitivas, en réxime de concorrencia competitiva, que queda redactado como segue:
«Para poder proceder ao libramento dos fondos será preciso que a universidade correspondente, expida, na data límite do 15 de novembro do exercicio da anualidade de que se trate, a certificación expresiva da realización do gasto acompañada dunha memoria explicativa do logro dos obxectivos de consolidación e estruturación do grupo ou rede. Ademais, cando a axuda teña cofinamento do Fondo Europeo de Desenvolvemento Rexional (Feder) 2007-2013, a universidade correspondente deberá achegar nesa mesma data límite unha certificación de todos os gastos e custos comprometidos ata o 31 de decembro dese ano, así como os documentos xustificativos dos gastos e dos pagamentos efectuados ata esa data. As facturas e pagamentos realizados con posterioridade ao 15 de novembro, pero incluídos na certificación de gastos e custos comprometidos, deberán entregarse antes do 30 de decembro dese mesmo ano».
Artigo segundo.-Modificación do parágrafo segundo do artigo 8 da Orde do 2 de abril de 2007 pola que se convocan axudas para a consolidación e a estruturación de unidades de investigación competitivas do sistema universitario de Galicia, en réxime de concorrencia competitiva, que queda redactado como segue:
«Para poder proceder ao libramento dos fondos será preciso que a universidade correspondente, expida, na data límite do 15 de novembro do exercicio da anualidade de que se trate, a certificación expresiva da realización do gasto acompañada dunha memoria explicativa do logro dos obxectivos de consolidación e estruturación do grupo ou rede. Ademais, cando a axuda teña cofinanciamento do Fondo Europeo de Desenvolvemento Rexional (Feder) 2007-2013, a universidade correspondente deberá aportar nesa mesma data límite unha certificación de todos os gastos e custos comprometidos ata o 31 de decembro dese ano, así como os documentos xustificativos dos gastos e dos pagamentos efectuados ata esa data. As facturas e pagamentos realizados con posterioridade ao 15 de novembro, pero incluídos na certificación de gastos e custos comprometidos, deberán entregarse antes do 30 de decembro dese mesmo ano».
Artigo terceiro.-Modificación do parágrafo segundo do artigo 8º da Orde do 19 de agosto de 2008 pola que se establecen as bases reguladoras para a concesión en réxime de concorrencia competitiva, das axudas para a consolidación e estruturación de unidades de investigación competitivas do sistema universitario de Galicia e se procede á súa convocatoria para o ano 2008, que queda redactado como segue:
«Para poder proceder ao libramento dos fondos será preciso que a universidade correspondente, como entidade colaboradora nas modalidades b), c) e d) ou como beneficiaria na modalidade a), expedida, na data límite do 15 de novembro do exercicio da anualidade de que se trate, a certificación expresiva da realización do gasto acompañada dunha memoria explicativa do logro dos obxectivos de consolidación e estruturación do grupo ou rede. Ademais, cando a axuda teña cofinanciamento do Fondo Europeo de Desenvolvemento Rexional (Feder) 2007-2013, a universidade correspondente deberá achegar nesa mesma data límite unha certificación de todos os gastos e custos comprometidos ata o 31 de decembro dese ano, así como os documentos xustificativos dos gastos e dos pagamentos efectuados ata esa data. As facturas e pagamentos realizados con posterioridade ao 15 de novembro, pero incluídos na certificación de gastos e custos comprometidos, deberán entregarse antes do 30 de decembro dese mesmo ano».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de maio de 2009.
Jesús Vázquez Abad
Conselleiro de Educación e Ordenación Universitaria